सीवरेज प्रोजेक्ट का काम डीसी ने किया चेक
सरहिंदमें चल रहे सीवरेज प्रोजेक्ट का डीसी कमलदीप सिंह ने जायजा लिया। सरहिंद, बस्सी और अमलोह में काम देखने के बाद डीसी ने अधिकारियों से कहा कि तीनों ही शहरों में सीवरेज काम तय समय में पूरा करें।
डीसी ने बताया कि सरहिंद में सीवरेज के तहत 104 किलोमीटर पाइप लाइन डाली जाएगी। तीन ट्रीटमेंट प्लांट सरहिंद शहर में लगेंगे। जो दशहरा मैदान, हुमांयू और बस्सी रोड पर रोजा शरीफ के पास लगने हैं। अभी तक लगभग 13 किलोमीटर पाइप सरहिंद में, 11 किलोमीटर पाइप बस्सी और अमलोह में 29 किलोमीटर में से 22 किलोमीटर पाइप लाइन डालने का काम पूरा कर लिया गया है।
प्रोजेक्ट साल के अंतिम महीने तक पूरा हो जाएगा। सीवरेज बोर्ड के कार्यकारी इंजीनियर सुभाष चंद, एसडीओ राजीव कपूर, जेई हरप्रीत सिंह मौजूद थे।
सीवरेज के चल रहे प्रोजेक्ट का अधिकारियों के साथ जायजा लेते डीसी।
hin_Deva hin_Deva hin_Deva hin_Deva hin_Deva